NWR คว้างานพัฒนาสนามบินเบตงด้วยราคา 1.3 พันลบ.
NWR คว้างานพัฒนาสนามบินเบตงด้วยราคา 1.3 พันลบ.จาก 17 พันลบ.
1 มิ.ย. 2559

นายจุฬา สุขมานพ อธิบดีกรมท่าอากาศยาน (ทย.) เปิดเผยผลการประมูลโครงการพัฒนาท่าอากาศยานเบตง จ.ยะลาว่า ขณะนี้ได้ผู้ชนะประมูลสิทธิพัฒนาโครงการดังกล่าวแล้ว โดยมีเอกชนสมัครร่วมประมูลและเสนอราคาเพียงรายเดียว คือ บริษัท เนาวรัตน์พัฒนาการ จำกัด (มหาชน) หรือ NWR โดยยื่นเสนอราคาที่ 1.3 พันล้านบาท จากมูลค่าโครงการ 1.7 พันล้านบาท
สำหรับโครงการพัฒนาท่าอากาศยานเบตง จ.ยะลา บนพื้นที่ทั้งหมด 900 ไร่ ตามแผนงานจะต้องพัฒนาสิ่งปลูกสร้าง ประกอบไปด้วย 1.งานก่อสร้างทางวิ่ง 1 ทางวิ่ง ขนาดความยาว 1.8 พันเมตร งานก่อสร้างทางขับ งานก่อสร้างลานจอดเครื่องบิน 3 ลำ ภายใต้วงเงินราว 1.5 พันล้านบาท และ 2. งานก่อสร้างอาคารขนาด 7 พันตร.ม.จำนวน 1 หลัง เพื่อรองรับผู้โดยสารได้ 300 คนต่อชั่วโมง  โดยมีกำหนดก่อสร้างแล้วเสร็จพร้อมเปิดใช้งานในปี 61
สำหรับ การพัฒนาท่าอากาศยานดังกล่าวมุ่งหวังเพื่อกระตุ้นเศรษฐกิจภาคใต้ทั้งด้านการลงทุน และการท่องเที่ยว เพิ่มขีดความสามารถการขนส่งทางอากาศรองรับการเปิดเสรีประชาคมเศรษฐกิจอาเซียน (AEC)